
ระเบียบวาระการประชุม
คณะทำงานพิจารณาคู่มือสำหรับประชาชน ภายใต้พระราชบัญญัติ

ระเบียบวาระที่ 1 	เรื่องที่ประธานแจ้งให้ที่ประชุมทราบ

ที่ประชุม
			....................................................................................................................................
..............................................................................................................................................................................
..............................................................................................................................................................................
ระเบียบวาระที่ ๒	เรื่องรับรองรายงานการประชุม ครั้งที่ ๑/๒๕๖๓ เมื่อวันอังคารที่ ๒๕ กุมภาพันธ์ พ.ศ. ๒๕๖๓
	เลขานุการคณะทำงาน รายงานว่า ได้ดำเนินการจัดส่งรายงานการประชุมคณะทำงานพิจารณาคู่มือสำหรับประชาชน ภายใต้พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 ครั้งที่ ๑/๒๕๖๓ แจ้งเวียนคณะทำงานเพื่อพิจารณาตามหนังสือ
กลุ่มพัฒนาระบบบริหารที่ รง 04๑๑/ว๐๑๒๖ ลงวันที่ ๓ มีนาคม 25๖๓ ซึ่งสำนักพัฒนามาตรฐาน
และทดสอบฝีมือแรงงานขอแก้ไขรายงานการประชุมฯ โดยขอให้ 1) เพิ่มข้อสังเกตของผู้ตรวจราชการกรม      (นายสุทธิพงษ์ โกศลวิริยะกิจ) และผู้อำนวยการสำนักพัฒนามาตรฐานและทดสอบฝีมือแรงงาน ในการพิจารณาทบทวนค่าธรรมเนียม 2) เพิ่มรายละเอียดผลการพิจารณาทบทวนค่าธรรมเนียมของสำนักพัฒนามาตรฐานและทดสอบฝีมือแรงงาน และสำนักงานรับรองความรู้ความสามารถ ซึ่งได้มีการปรับแก้ไขรายงานดังกล่าว เรียบร้อยแล้ว จึงขอให้ที่ประชุมรับรองรายงานการประชุมดังกล่าว ตามเอกสาร ๑
ที่ประชุม
			....................................................................................................................................
..............................................................................................................................................................................
..............................................................................................................................................................................
ระเบียบวาระที่ ๓	เรื่องที่เสนอให้ที่ประชุมเพื่อทราบ
	๓.๑ การสัมมนายกระดับการให้บริการภาครัฐผ่านระบบดิจิทัล
			เลขานุการคณะทำงาน รายงานว่ากลุ่มพัฒนาระบบบริหารได้ดำเนินการ       จัดการสัมมนายกระดับการให้บริการภาครัฐผ่านระบบดิจิทัล เมื่อวันที่ ๑๖ มีนาคม ๒๕๖๓ ณ โรงแรม ปริ๊นส์ตั้นพาร์คสวีท แขวงดินแดง เขตดินแดง กรุงเทพมหานคร โดยมีวัตถุประสงค์เพื่อสร้างความตระหนัก และการรับรู้ความคืบหน้าของการดำเนินการตามกฎหมายอำนวยความสะดวก ให้แก่หน่วยงานของกรมได้รับทราบ ผู้เข้าร่วมสัมมนา ประกอบด้วย ผู้บริหาร ผู้อำนวยการ เจ้าหน้าที่จากหน่วยงานที่ตั้งอยู่ในส่วนกลางผู้อำนวยการเจ้าหน้าที่ของสถาบันพัฒนาฝีมือแรงงานสำนักงานพัฒนาฝีมือแรงงาน สถาบันพัฒนาฝีมือแรงงานนานาชาติ สถาบันพัฒนาบุคลากรในอุตสาหกรรมยานยนต์และชิ้นส่วนอะไหล่ยานยนต์ และสถาบันพัฒนาทรัพยากรมนุษย์สำหรับอุตสาหกรรมบริการสุขภาพ จำนวน๑๘๐ คน โดยมีอธิบดีเป็นประธานพิธีเปิดการสัมมนาดังกล่าว โดยทุกหน่วยงานสามารถเข้ารับชมวีดิโอย้อนหลัง ได้ที่ Facebook DSD ใฝ่รู้ และขอสรุปการสัมมนาดังกล่าว ดังนี้
- ช่วงเช้า...
 

2

	- 	ช่วงเช้าระหว่างเวลา 09.๓0 – 1๐.๓0 น. หัวข้อบรรยาย“๔ ปี กับการขับเคลื่อนกฎหมายอำนวยความสะดวกเพื่อบริการภาครัฐที่ฉับไวแก่ประชาชน” โดยนางสาววิริยา เนตรน้อย 
ที่ปรึกษาการพัฒนาระบบราชการ สำนักงาน ก.พ.ร. เป็นวิทยากรซึ่งได้ชี้แจงผลการดำเนินงานตลอด ๔ ปี 
ตั้งแต่มีพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๕๘ จนถึงปัจจุบันซึ่งสรุปได้ ดังนี้
	๑) ปี พ.ศ. ๒๕๕๘ มีการจัดทำคู่มือสำหรับประชาชนเป็นครั้งแรก เพื่อให้ประชาชนรับทราบระยะเวลาในการบริการของภาครัฐ
	๒) ปี พ.ศ. ๒๕๕๙ คู่มือสำหรับประชาชนเน้นความง่าย สะดวก รวดเร็ว    ประหยัด และมีความทันสมัยในการให้บริการ ซึ่งภาครัฐ ได้มีการปรับตัวทำให้งานบริการตอบสนอง
ต่อความต้องการของประชาชนมากขึ้น
	        ๓) ปี พ.ศ. ๒๕๖๐ สำนักงาน ก.พ.ร. ร่วมกับสำนักงานพัฒนารัฐบาลดิจิทัล (องค์การมหาชน)ได้ทดลองระบบ biz portal เพื่ออำนวยความสะดวกกับภาคธุรกิจในการติดต่องานบริการกับภาคราชการ (One Stop Service Online)โดยมีแนวคิดว่า การติดต่อราชการควรจะมีช่องทางเดียว เพราะหากต้องติดต่อราชการหลาย ๆ แห่งจะทำให้ภาคเอกชนเสียเวลาและค่าใช้จ่ายมากขึ้น ซึ่งเบื้องต้นดำเนินการได้เฉพาะองค์กรภาคธุรกิจ
		๔) ปี พ.ศ. ๒๕๖๑ คณะรัฐมนตรีมีมติเห็นชอบให้ดำเนินการแผนยกระดับการให้บริการภาครัฐ ระยะที่ 2 จำนวน ๕ แผนงาน ประกอบด้วยแผนงานที่ ๑ การปรับปรุงคู่มือสำหรับประชาชน แผนงานที่ ๒ การจัดทำแบบฟอร์มเอกสารราชการ ๒ ภาษาแผนงานที่ ๓ การพัฒนาระบบติดตามการให้บริการ (Tracking system) (สำนักงาน ก.พ.ร. เป็นผู้ดำเนินการ)แผนงานที่ ๔ การอำนวยความสะดวกในการจองคิวกลางและการให้ข้อมูลป้อนกลับของประชาชนต่อการบริการ (Citizen Feedback Survey) (สำนักงาน ก.พ.ร. เป็นผู้ดำเนินการ)และแผนงานที่ ๕ การทบทวนกฎหมายในการยกเลิกใบอนุญาตที่ไม่จำเป็น(ให้หน่วยงานที่มีการอนุมัติ อนุญาตของทางราชการทบทวนกฎหมายทุกห้าปี ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๕๘) นอกจากนี้ ได้มีนโยบายไม่เรียกสำเนาเอกสารที่ทางราชการออกให้ โดยให้เชื่อมโยงข้อมูลระหว่างส่วนราชการ เช่น บัตรประชาชน สำเนาทะเบียนบ้านหนังสือรับรองการจดทะเบียนนิติบุคคล เพราะปัญหาที่ผ่านมามีการปลอมแปลงเอกสาร ซึ่งเมื่อมีการเชื่อมโยงปัญหาดังกล่าวจะหมดไป
		๕) ปี พ.ศ. ๒๕๖๒ การออกเอกสารราชการเป็นระบบดิจิทัล โดยต่อไปเอกสารที่ทางราชการออกให้ต้องไม่ใช่กระดาษ และการให้บริการของภาครัฐควรใช้ระบบ e-service โดยอาจเริ่มต้นจากต้นทาง และปลายทางเป็นระบบอิเล็กทรอนิกส์ และในอนาคตขยายการให้บริการแบบ end to end process
	- 	ระหว่างเวลา ๑๐.๔๕ – ๑๒.๐๐ น. หัวข้อเสวนา “การให้บริการและอำนวยความสะดวกแก่ประชาชนในยุคดิจิทัล” โดยมีนางศรีวรรณ ประเสริฐทอง นักวิชาการพัฒนาฝีมือแรงงานชำนาญการพิเศษ เป็นผู้ดำเนินการเสวนา ซึ่งมีผู้ร่วมเสวนา ประกอบด้วย นางสาววิริยา เนตรน้อย 
ที่ปรึกษาการพัฒนาระบบราชการ สำนักงาน ก.พ.ร. นายอิทธิรัมภ์  อิทธิสุขนันท์ นักวิเคราะห์อาวุโสสำนักงานพัฒนารัฐบาลดิจิทัล (องค์การมหาชน)ว่าที่ร้อยตรีหญิงนวลพร ไชยเดชกำจร หัวหน้าส่วนใบอนุญาตขับรถสำนักงานขนส่งกรุงเทพมหานครพื้นที่ 5 กรมการขนส่งทางบกและนางสาวแก้วตา แตงอ่อน นักวิชาการคอมพิวเตอร์ชำนาญการสำนักงานคณะกรรมการอาหารและยา โดยขอสรุปผลการเสวนา ดังนี้ 
                                                                                 1) นางสาว...



๓

		๑) นางสาววิริยา เนตรน้อย ที่ปรึกษาการพัฒนาระบบราชการ สำนักงาน ก.พ.ร. กล่าวว่า คู่มือสำหรับประชาชนประกอบด้วย ขั้นตอนการให้บริการ ระยะเวลา เอกสารประกอบการพิจารณา สถานที่ให้บริการ และค่าธรรมเนียมในการให้บริการ โดยคู่มือสำหรับประชาชนจะต้องเผยแพร่
ให้ประชาชนได้รับทราบ ซึ่งบางส่วนราชการอาจจะทำงานโดยขาดความระมัด ระวัง ทำให้ที่ผ่านมาสำนักงาน ก.พ.ร. พบว่า เมื่อหน่วยงานราชการประกาศขั้นตอน และระยะเวลาในการให้บริการ แล้วไม่สามารถปฏิบัติ
ตามระยะเวลาที่ประกาศได้ หรือเกิดความเข้าใจที่คลาดเคลื่อน เช่น กรณีที่ระบุระยะเวลาให้บริการ เป็นวันหรือวันทำการ ซึ่งทางเจ้าหน้าที่ผู้ปฏิบัติงานจะเข้าใจว่าจะไม่นับระยะเวลาวันหยุด แต่ผู้รับบริการจะนับเวลาวันหยุดรวมด้วยทำให้เกิดการฟ้องร้องจากผู้รับบริการว่าละเว้นการปฏิบัติหน้าที่ โดยไม่ปฏิบัติตามระยะเวลา
ที่กำหนดไว้ในคู่มือสำหรับประชาชน ดังนั้น หน่วยงานราชการจึงไม่ควรละเลยในเรื่องดังกล่าว เพราะเป็นสิ่ง
ที่ต้องปฏิบัติตามข้อกฎหมาย
		๒) นายอิทธิรัมภ์  อิทธิสุขนันท์ นักวิเคราะห์อาวุโสสำนักงานพัฒนารัฐบาลดิจิทัล (องค์การมหาชน) กล่าวว่า หน่วยงานราชการต้องเข้าใจและปฏิบัติตามพระราชบัญญัติต่าง ๆ ที่เกี่ยวข้อง เช่น พระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. ๒๕๖๒ พระราชบัญญัติว่าด้วยธุรกรรมทางอิเล็กทรอนิกส์ (ฉบับที่ ๔) พ.ศ. ๒๕๖๒ พระราชบัญญัติการรักษาความมั่นคงปลอดภัยไซเบอร์
พ.ศ. ๒๕๖๒ พระราชบัญญัติคุ้มครองข้อมูลส่วนบุคคล พ.ศ. ๒๕๖๒ โดยพระราชบัญญัติคุ้มครองข้อมูลส่วนบุคคลฉบับใหม่ ซึ่งจะมีผลบังคับใช้ในวันที่ ๒๔ พฤษภาคม ๒๕๖๓หน่วยงานภาครัฐและเอกชนจะต้องทำการ
คุ้มครองข้อมูลส่วนบุคคล ซึ่งพระราชบัญญัติดังกล่าวจะสอดคล้องกับแผนพัฒนาดิจิทัล โดยมีรายละเอียด ครอบคลุมและเกี่ยวข้องกับกิจกรรม ดังนี้
		(๑) เชื่อมโยงข้อมูลเอกสารการบริการและแลกเปลี่ยนข้อมูลระหว่างหน่วยงาน
		(๒) ยกเลิกการเรียกสำเนาเอกสารจากประชาชน
		(๓) มาตรการหรือระบบรักษาความมั่นคงปลอดภัยในการเข้าสู่ระบบดิจิทัล
		(๔) ระบบพิสูจน์และยืนยันตัวตนทางดิจิทัล
		(๕) จัดทำข้อมูล/ระบบการให้บริการตามภารกิจ รวมทั้ง เอกสารต่าง ๆ ให้อยู่ในรูปแบบดิจิทัล
		(๖) ระบบการชำระเงินทางดิจิทัล/พัฒนาทักษะบุคลากรด้านดิจิทัล
		(๗) จัดทำธรรมาภิบาลข้อมูลภาครัฐ
		(๘) ปรับปรุงแผนดิจิทัลกรมให้สอดคล้องกับแผนพัฒนารัฐบาลดิจิทัล
		(๙) จัดทำข้อมูลที่ต้องเปิดเผยตามกฎหมายว่าด้วยข้อมูลข่าวสารของราชการในรูปแบบข้อมูลดิจิทัลต่อสาธารณะ (Open Data)
		๓) ว่าที่ร้อยตรีหญิงนวลพร ไชยเดชกำจร หัวหน้าส่วนใบอนุญาตขับรถสำนักงานขนส่งกรุงเทพมหานครพื้นที่ 5 กรมการขนส่งทางบก กล่าวว่า กรมการขนส่งทางบกได้พัฒนางานบริการที่ตอบสนองความต้องการของประชาชนซึ่งเป็นผู้รับบริการ โดยผู้นำองค์กรมีบทบาทสำคัญมาก
ในการขับเคลื่อน ติดตามการดำเนินงาน รวมทั้งทำงานเป็นทีมจากผู้ใต้บังคับบัญชา และเพื่อนร่วมงาน เนื่องจากการทำงานทุกด้านต้องมีความสัมพันธ์กัน ตั้งแต่การออกแบบ การบริหารงาน จนไปสู่ความสำเร็จ 
โดยต้องมีการพูดคุย การอำนวยความสะดวกให้กับประชาชน เช่น น้ำดื่ม ที่นั่งพักรอ หนังสือพิมพ์ ทีวี ฯลฯ พร้อมทั้งต้องคำนึงถึงเทคโนโลยีที่มีการเปลี่ยนแปลงอย่างรวดเร็ว
			๔) นางสาวแก้วตา แตงอ่อน นักวิชาการคอมพิวเตอร์ชำนาญการสำนักงานคณะกรรมการอาหารและยา กล่าวว่า สำนักงานคณะกรรมการอาหารและยาไม่ได้กำกับดูแลเพียงแค่อาหารและยา แต่ครอบคลุมไปถึงเครื่องสำอาง สิ่งวัตถุอันตราย สิ่งเสพติดที่ใช้ในการแพทย์ ซึ่งในแต่ละปีต้องออกใบอนุญาตเป็นล้านใบ ดังนั้น เพื่ออำนวยความสะดวกแก่ประชาชนและความคล่องตัวในการปฏิบัติงาน
                                                                                                          ของเจ้าหน้าที่...

ของเจ้าหน้าที่ จึงได้มีการบันทึกข้อตกลงเชื่อมโยงเอกสารกับกรมการปกครอง โดยใช้เลขบัตรประจำตัวประชาชน แทนการใช้สำเนาเอกสาร โดยสำนักงานคณะกรรมการอาหารและยา เคยพบปัญหาว่า เลขบัตรประจำตัวประชาชนที่ใช้ในการตรวจสอบถูกต้อง แต่ชื่อ-นามสกุลไม่ถูกต้อง จึงประสานงานไปที่กรม
การปกครองพบว่ามีการเปลี่ยนชื่อ-นามสกุลแต่ไม่มีการมาแจ้งสำนักงานคณะกรรมการอาหารและยา
ในการออกใบอนุญาตใหม่ จึงเห็นว่าประโยชน์ในการเชื่อมโยงข้อมูลระหว่างหน่วยงานราชการ ทำให้เจ้าหน้าที่ได้ข้อมูลที่ถูกต้อง และป้องกันปัญหาความผิดพลาดทางเอกสารให้กับเจ้าหน้าที่ได้
	- ช่วงบ่ายระหว่างเวลา 13.00 – 1๔.๓0 น. หัวข้อบรรยาย“ยกระดับ
การให้บริการภาครัฐผ่านระบบดิจิทัลของกรมพัฒนาฝีมือแรงงาน” โดยนายไกรวิทย์ เอกธรรมสุทธิ์ผู้อำนวยการศูนย์ข้อมูลเทคโนโลยีสารสนเทศและการสื่อสารได้บรรยายความคืบหน้าและผลการดำเนินการตาม Roadmap การยกระดับการให้บริการภาครัฐผ่านระบบดิจิทัล ประกอบด้วย ๑) เชื่อมโยงข้อมูลเอกสารการบริการและแลกเปลี่ยนข้อมูลระหว่างหน่วยงาน๒) ยกเลิกการเรียกสำเนาเอกสารจากประชาชน๓) มาตรการหรือระบบรักษาความมั่นคงปลอดภัยในการเข้าสู่ระบบดิจิทัล๔) ระบบพิสูจน์และยืนยันตัวตนทางดิจิทัล ๕) จัดทำข้อมูล/ระบบการให้บริการตามภารกิจ รวมทั้ง เอกสารต่าง ๆ ให้อยู่ในรูปแบบดิจิทัล ๖) ระบบการชำระเงินทางดิจิทัล/พัฒนาทักษะบุคลากรด้านดิจิทัล๗) จัดทำธรรมาภิบาลข้อมูลภาครัฐ ๘) ปรับปรุงแผนดิจิทัลกรมให้สอดคล้องกับแผนพัฒนารัฐบาลดิจิทัล ๙) จัดทำข้อมูลที่ต้องเปิดเผยตามกฎหมายว่าด้วยข้อมูลข่าวสารของราชการในรูปแบบข้อมูลดิจิทัลต่อสาธารณะ (Open Data)
                                    - ระหว่างเวลา 1๔.๔๕ – 16.๐0 น. หัวข้อบรรยาย “ยกระดับคู่มือสำหรับประชาชน" และ "ยกเลิกการเรียกสำเนาเอกสารที่ทางราชการออกให้” โดยนายสมศักดิ์  สุขวัฑฒโก ผู้อำนวยการกลุ่มพัฒนาระบบบริหาร ได้บรรยายถึงความสำคัญของพระราชบัญญัติการอำนวยความสะดวก
ในการพิจารณาอนุญาตของทางราชการ พ.ศ. ๒๕๕๘ ซึ่งตั้งแต่ปี ๒๕๕๘ ได้มีการจัดทำคู่มือสำหรับประชาชนเพื่อปฏิบัติตามพระราชบัญญัติดังกล่าว โดยหน่วยงานที่เป็นเจ้าของคู่มือสำหรับประชาชนซึ่งประกอบด้วย 
๔ หน่วยงาน ได้แก่ ๑) สำนักพัฒนามาตรฐานและทดสอบฝีมือแรงงาน ๒) สำนักพัฒนาผู้ฝึกและเทคโนโลยี
การฝึก ๓) กองส่งเสริมการพัฒนาฝีมือแรงงาน ๔) สำนักงานรับรองความรู้ความสามารถ ซึ่งกรมพัฒนาฝีมือแรงงานได้มีการทบทวน ปรับปรุงคู่มือสำหรับประชาชนมาอย่างต่อเนื่อง ส่วนเรื่องการยกเลิกการเรียกเก็บสำเนาเอกสารที่ทางราชการออกให้ กรมพัฒนาฝีมือแรงงานเป็นหน่วยงานนำร่อง 1 ใน 41 หน่วยงานราชการ ผู้บริหารจึงมีมาตรการและกำชับให้หน่วยงานที่เกี่ยวข้องดำเนินการในเรื่องดังกล่าวอย่างจริงจัง
		- สรุปผลการสัมมนาภาพรวม โดยค่าคะแนนจะมี ๕ ระดับ ระดับ ๕ สูงสุด รองลงมา ระดับ ๔ ระดับ ๓ ระดับ ๒ และระดับ ๑ ต่ำสุด
(1) ความรู้ก่อนการเข้าร่วมสัมมนาฯ ส่วนใหญ่อยู่ในระดับ ๓ คิดเป็น ๕๕.๔%รองลงมาระดับ ๒ คิดเป็น ๒๑.๕% ระดับ ๔ คิดเป็น 1๕.4 % ระดับ ๕ คิดเป็น ๖.๒ % ระดับ ๑ คิดเป็น ๑.๕ %
(2) ความรู้หลังจากการสัมมนาฯ ส่วนใหญ่อยู่ในระดับ ๔ คิดเป็น5๖.๙%รองลงมาระดับ ๕ คิดเป็น๒๙.๒ % และระดับ 3 คิดเป็น ๑๓.8%
(3) ความพึงพอใจในภาพรวมของการจัดสัมมนาฯส่วนใหญ่อยู่ในระดับ๔ 
คิดเป็น4๙.๒% รองลงมาระดับ ๕ จำนวน 3๖.๙%ระดับ 3 คิดเป็น 1๓.๘%
	(4) องค์ความรู้ที่ได้รับจากการสัมมนาฯ เป็นประโยชน์ต่อการปฏิบัติงาน
ส่วนใหญ่อยู่ในระดับ ๕คิดเป็น47.๗% รองลงมาระดับ ๔คิดเป็น ๔๔.๖%ระดับ ๓ คิดเป็น ๗.๗%
(5) ความคิดเห็นต่อการให้บริการของกรมผ่านระบบเทคโนโลยีสารสนเทศ/อิเล็กทรอนิกส์ส่วนใหญ่อยู่ในระดับ ๕ คิดเป็น4๔.๖%รองลงมาระดับ ๔ คิดเป็น 43.๑% ระดับ 3 คิดเป็น ๑๐.๘% และระดับ ๒ คิดเป็น ๑.๕ %
ที่ประชุม...

3.2 การรายงานผลคู่มือสำหรับประชาชน
	เลขานุการคณะทำงาน รายงานว่ากลุ่มพัฒนาระบบบริหารขอสรุป
รายงานผลการดำเนินงานตามคู่มือสำหรับประชาชน ของหน่วยงานที่เกี่ยวข้อง จำนวน 79 หน่วยงาน ตั้งแต่เดือนตุลาคม ๒๕๖๒ – เมษายน ๒๕๖๓ เอกสาร ๒ – 1 และ 2-2 

ที่ประชุม

ระเบียบวาระที่ ๔	เรื่องที่เสนอให้ที่ประชุมพิจารณา
	๔.๑ การทบทวนและปรับปรุงคู่มือสำหรับประชาชน
			เลขานุการคณะทำงาน รายงานว่ามติที่ประชุมคณะทำงานพิจารณาคู่มือสำหรับประชาชน ภายใต้พระราชบัญญัติการอำนวยความสะดวกในการพิจารณาอนุญาตของทางราชการ 
พ.ศ. 2558 ครั้งที่ ๑/๒๕๖๓ เมื่อวันที่ ๒๕ กุมภาพันธ์ ๒๕๖๓ ได้เห็นชอบให้เจ้าภาพคู่มือสำหรับประชาชน ประกอบด้วย สำนักพัฒนามาตรฐานและทดสอบฝีมือแรงงาน สำนักพัฒนาผู้ฝึกและเทคโนโลยีการฝึก       กองส่งเสริมการพัฒนาฝีมือแรงงาน สำนักงานรับรองความรู้ความสามารถ พิจารณาความเหมาะสมของคู่มือสำหรับประชาชนในปัจจุบัน ทั้ง 30 คู่มือ รวมทั้งปรับปรุงคู่มือสำหรับประชาชนตามข้อเสนอแนะของสำนักงาน ก.พ.ร. และกฎหมาย/ประกาศ ที่ได้มีการปรับปรุง ให้แล้วเสร็จและส่งให้กลุ่มพัฒนาระบบบริหาร ภายในวันที่ ๒๔ มีนาคม ๒๕๖๓ รวมทั้งขอให้หน่วยงานเจ้าภาพคู่มือฯ ให้ความสำคัญกับผลการดำเนินการ    ที่ผ่านมา โดยคำนึงถึงสาเหตุที่ทำให้ประชาชนมารับบริการน้อย เช่น ประชาชนขาดการรับรู้งานบริการของกรม เจ้าหน้าที่ขาดความรู้ทำให้ไม่สามารถให้ข้อมูลกับผู้ที่สนใจได้ กระบวนการให้บริการมีขั้นตอนที่ยุ่งยาก        ไม่สะดวก ในการรับบริการ และแนวทางการแก้ไข เช่น การประชาสัมพันธ์การให้บริการตามคู่มือประชาชน การสร้างความรู้ ความเข้าใจในงานบริการของกรมให้กับเจ้าหน้าที่ เพื่อเผยแพร่/ให้ข้อมูลกับประชาชน และการปรับปรุงงานบริการให้มีความสะดวก รวดเร็ว โดยใช้ระบบอิเล็กทรอนิกส์ ณ วันที่ 12 พฤษภาคม 2563หน่วยงานเจ้าภาพคู่มือสำหรับประชาชน ได้ส่งข้อมูลเรียบร้อยแล้วทุกแห่ง ซึ่งกลุ่มพัฒนาระบบบริหารได้สรุปข้อมูลและเอกสารที่เกี่ยวข้อง เอกสาร 3 จึงขอให้ที่ประชุมพิจารณาการปรับปรุงคู่มือดังกล่าว เพื่อนำเสนอผู้บริหารกรมให้ความเห็นชอบ ก่อนส่งให้สำนักงาน ก.พ.ร. เผยแพร่ในระบบต่อไป 

4.2 แบบสอบถาม...


๖

	๔.๒ แบบสอบถามการทบทวนและปรับปรุงคู่มือสำหรับประชาชน
		เลขานุการคณะทำงาน รายงานว่ากลุ่มพัฒนาระบบบริหารได้จัดทำร่างแบบสอบถามและปรับปรุงคู่มือสำหรับประชาชน เพื่อสอบถามปัญหา อุปสรรคการดำเนินงานตามคู่มือสำหรับประชาชนของส่วนภูมิภาค เพื่อนำข้อมูลที่ได้มาปรับปรุง พัฒนาการดำเนินงานตามคู่มือสำหรับประชาชน 
จึงขอให้ที่ประชุมพิจารณา เอกสาร ๔

		๔.๓ การจัดทำเอกสารราชการ ๒ ภาษา
			เลขานุการคณะทำงาน รายงานว่าตามที่ได้ดำเนินการตามแผนยกระดับ
การให้บริการภาครัฐ ระยะที่ ๒ ในการจัดทำแบบฟอร์มราชการ ๒ ภาษา ไปแล้ว ๒๔ รายการ เอกสาร ๕
ซึ่งปัจจุบันกรมยังไม่ได้นำแบบฟอร์มดังกล่าว ไปใช้ประโยชน์ที่เกี่ยวข้อง นอกจากนี้ จากการรับฟังการบรรยายเมื่อวันที่ 16 มีนาคม 2563 หัวข้อ “๔ ปี กับการขับเคลื่อนกฎหมายอำนวยความสะดวกเพื่อบริการภาครัฐที่ฉับไวแก่ประชาชน” ของนางสาววิริยา เนตรน้อย ที่ปรึกษาการพัฒนาระบบราชการ สำนักงาน ก.พ.ร. ได้รับทราบว่า อีกหนึ่งของวัตถุประสงค์ในการแปลเอกสารเป็น 2 ภาษา คือการลดภาระ และค่าใช้จ่ายของประชาน/
ผู้ประกอบกิจการ ในการแปลและรับรองเอกสาร ดังนั้น จึงขอให้ที่ประชุมพิจารณา ดังนี้ 1) การการนำแบบฟอร์มราชการ 2 ภาษา ไปใช้ประโยชน์ในด้านต่าง ๆ  และ 2) เอกสารอื่น ๆ ที่มีความจำเป็นต้องแปล    2 ภาษา 

มติที่ประชุม

ระเบียบวาระที่ ๕	เรื่องอื่น ๆ 
	
	มติที่ประชุม
			....................................................................................................................................

..............................................................................................................................................................................

